คำสั่งฉุกเฉินพิเศษโซลเบรน

คำสั่งฉุกเฉินพิเศษโซลเบรน () เป็นภาพยนตร์โทคุซัทสึแนวเมทัลฮีโรลำดับที่ 10 และเป็นซีรีส์ต่อจาก มือปราบวินสเปคเตอร์ ออกอากาศครั้งแรกเมื่อวันที่ 4 กุมภาพันธ์ ค.ศ. 1991 ถึงวันที่ 27 มกราคม ค.ศ. 1992 โดยออกอากาศทุกวันอาทิตย์เวลา 8.00 ถึง 8.30 น.ทางสถานีโทรทัศน์ทีวีอาซาฮี รวมทั้งสิ้น 53 ตอน

ในประเทศไทยเคยออกอากาศทางสถานีโทรทัศน์ไทยทีวีสีช่อง 3 โดยออกอากาศทุกวันเสาร์และวันอาทิตย์เวลา 06.00 น. และถูกจำหน่ายรูปแบบวิดีโอโดยบริษัทวิดีโอสแควร์

เนื้อเรื่อง

ตัวละคร

ทีมโซลเบรน 
██ โซลเบรเวอร์ (ソルブレイバー) / นิชิโอะ ไดกิ (西尾 大樹)
หัวหน้าทีม SRS อายุ 24 ปี มีความสามารถในการเล่นกีฬาและเคยเป็นเจ้าหน้าที่ของ FBI มาก่อน
██ โซลแจน (ソルジャンヌ) / ฮิงุจิ เรย์โกะ (樋口 玲子)
ผู้ช่วยของ SRS อายุ 22 ปี เป็นสมาชิกหญิงเพียงคนเดียวของทีมที่สามารถแปลงร่างได้ โดยปกติจะทำหน้าที่ช่วยเหลือผู้ประสบภัยมากกว่าต่อกรกับอาชญากร
██ โซลโดเซอร์ (ソルドーザー) / โดเซอร์คลอว์เลอร์ (ドーザークローラー)
หุ่นยนต์ A.I. แวริเอเบิ้ลเรสคิวดรอยด์ที่ได้รับการพัฒนามาจากซัพพอร์ทดรอยด์ (ไบเคิลและวอลเตอร์) สามารถแปลงร่างเป็นโหมดกู้ภัย (โดเซอร์คลอว์เลอร์) ได้โดยโซลโดเซอร์มีร่างกายใหญ่โต
██ ไฟเออร์ (ファイヤー) /  ไนท์ไฟเออร์ (ナイトファイヤー) / คางาวะ เรียวมะ (香川 竜馬)
หัวหน้าทีมวินสเปคเตอร์ หลังจากที่ได้ปฏิบัติหน้าที่ในประเทศฝรั่งเศสเรียบร้อยแล้วนั้น เรียวมะพร้อมกับไบเคิลและวอลเตอร์ได้กลับมาในประเทศญี่ปุ่นโดยช่วยเหลือโซลเบรนและตามล่าเมไซเยอร์ซึ่งเป็นอาชญากรในช่วงแรกเกิดเข้าใจผิดและไม่ลงรอยกันระหว่างไดกิ ภายหลังด้วยจิตใจความยุติธรรมทำให้มีความสัมพันธ์มิตรภาพด้วยกันพร้อมกับสืบทอดอาวุธกิกะสตรีมเมอร์ให้กับไดกิ
ในเวลาต่อมาเรียวมะได้เลื่อนตำแหน่งเจ้าหน้าที่ของ ICPO และได้เกราะชุดใหม่ (โซลิด สูท) จึงกลับมาในฐานะไนท์ไฟเออร์ ที่เพิ่มพลังมากกว่าเดิมและช่วยเหลือโซลเบรนเพื่อต่อกรกับทาทาโอกะนักวิทยาศาตร์อัจฉริยะผู้ชั่วร้าย
██ ไบเคิล (バイクル)
██ วอลเตอร์ (ウォルター)

ผู้ช่วยในทีม SRS 
มาซากิ ชุนสุเกะ (正木 俊介)
ผู้บัญชาการของวินสเปคเตอร์ หลังจากทีมวินสเปคเตอร์ได้ปฏิบัติการในประเทศฝรั่งเศสมาซากิจึงได้ก่อตั้งทีมกู้ภัย SRS (โซลเบรน) เพื่อต่อกรกับอาชญากรและช่วยเหลือผู้ประสบภัย
มาสึดะ จุน (増田 純)
ผู้ช่วยของโซลเบรนอายุ 24 ปีทำหน้าที่ในการสืบเรื่องอาชญากรและถนัดด้านต่อสู้แม้ว่าไม่มีโซลิคสูทก็ตาม
ครอส 8000
ซูเปอร์คอมพิวเตอร์ของโซลเบรน ทำหน้าที่ในการหาวิเคราะห์จุดเกิดเหตุต่างๆ
โทงาวะ คาเมะงุจิ (戸川 亀吉 )
เจ้าหน้าที่ฝ่ายช่างเทคนิคของ SRS อายุ 25 ปีเป็นคู่หูของโซลโดเซอร์และคอยสนับสนุนการวางแผน
ยาซาวะ ทาเคชิ (矢沢 武)
เจ้าหน้าที่ของ SRS อายุ 27 ปีเป็นหัวหน้าฝ่ายควบคุมยาน โซลลิตสเตรท-1
ไอคาวะ มิโดริ (相川 みどり)
เจ้าหน้าที่ของ SRS เป็นเจ้าหน้าที่โอปอเรเตอร์ในการค้นหาอาชญากร

ตัวละครอื่นๆ 
ดร.เคนโซ ฟูจินามิ (藤波健三博士)
บอมเบอร์ ฮอนมะ (ボンバー本間) / มนุษย์โลหะ (金属人間)
นักมวยปล้ำมืออาชีพชื่อดังถูกทาคาโอกะฉีดสารโลหะพิเศษทำให้กลายเป็นมนุษย์โลหะโดยทำให้ร่างกายกลายเป็นโลหะและกลายเป็นเครื่องจักรที่ชั่วร้ายและมีพลังพิเศษ (ปรากฏตัวในตอนที่ 34-35)
อิไม ฮิโรชิ (今井浩司)
อดีตนายตำรวจถูกทาคาโอกะให้เป็นอาชญากรโดยจับตัวมาสึดะเพื่อต่อสู้กับโซลเบรน (ปรากฏตัวในตอนที่ 40)

อาวุธ, อุปกรณ์และยานพาหนะของโซลเบรน

โซลิดสูท 
โซลิดสูท
ชุดเกราะของ ไดกิ, เรย์โกะ และ เรียวมะ โดยโซลิดสูทได้เพิ่มประสิทธิภาพในการใช้งานมากกว่าครัชเทคเตอร์ของไฟเออร์โดยสามารถใช้ชุดเกราะได้นานกว่าของครัชเทคเตอร์โดยมีระยะเวลาในการใช้ถึง 30 นาที
โซลเบรเวอร์
ชุดเกราะของไดกิ เป็นโซลิดสูทรุ่นเฮฟวี่ไทป์ โดยโซลเบรเวอร์สามารถทนไฟได้ถึง 4200 องศา สามารถทนความเย็นถึง -270 องศาและทนแรงไฟฟ้าถึง 6.5 ตันต่อชั่วโมง สามารถใช้พลังถึง 35 - 50 โดยใช้พลังสูงสุดถึง 150 ต่อเวลา กระโดดถึง 50 เมตรและระดับความเร็วในการวิ่งถึง 40 เมตรต่อชั่วโมง โดยโซลเบรเวอร์สามารถใช้ วิซาร์ดเซิร์ซเซอร์ ที่อยู่ในส่วนลำตัวโดยสามารถค้นหาสิ่งต่างๆได้
โซลเจน
ชุดเกราะของเรย์โกะ เป็นโซลิดสูทประเภทไลท์ไทป์ โดยชุดเกราะนั้นจะอยู่ในโซลเดรกเกอร์และทำการพลังอัพเพื่อสวมเกราะโดยโซลเจนสามารถทนไฟได้ถึง 1800 องศา สามารถทนความเย็นถึง -150 องศา และทนแรงไฟฟ้าถึง 5 ตันต่อชั่วโมง
ไนท์ไฟเออร์
ชุดเกราะของเรียวมะ เป็นโซลิดสูทรุ่นเฮฟวี่ไทป์เช่นเดียวกับของไดกิ โดยตัวชุดเกราะรูปแบบเดียวกันกับโซลเบรเวอร์แต่ต่างเพียงแค่สีและส่วนหัวเท่านั้น

อาวุธและอุปกรณ์ 
โซลเคเตอร์
ตราประจำตัวของ ไดกิ และ เรย์โกะ สามารถสื่อสารได้โดยโซลเคเตอร์จะมี 2 สีด้วยกันโดยสีน้ำเงินเป็นของไดกิส่วนสีแดงเป็นของเรย์โกะ
เคลเบรอส เดลต้า
ปืนรูป 3 เหลี่ยมของโซลเบรเวอร์และไนท์ไฟเออร์โดยเคลเบรอสเดลต้าพกอยู่ในส่วนหลังเอว
ซ็อตโหมด
รูปแบบปืน เป็นรูปแบบหลักของเคลเบรอส เดลต้า
สแลชโหมด
รูปแบบดาบ เมื่อกางส่วน 3 เหลี่ยมออกจะกลายเป็นรูปแบบดาบ
บอสไวน์เดอร์
ปีนประจำตัวของโซลเบรเวอร์สามารถเป็นเชือกในการโหนตัว
02 แพ็ค
ถังออกซิเจนของโซลเจนทำหน้าที่ในการช่วยเหลือผู้ประสบภัยที่ขาดอากาศ
เมดิคัลแพ็ค
อุปกรณ์กู้ภัยของโซลเจน
กิกะสตรีมเมอร์
สุดยอดอาวุธของวินสเปคเตอร์ถูกใช้อีกครั้งโดยการทดสอบอาวุธของโซลเบรนเพื่อใช้ในยามฉุกเฉินภายหลังกิกะสตรีมเมอร์ได้สืบทอดอาวุธเป็นของไดกิไปในที่สุด
ไพล์ ทอร์นาโด
สุดยอดอาวุธของโซลเบรเวอร์และไนท์ไฟเออร์โดยไพล์ ทอร์นาโดได้รับพัฒนามาจากกิกะ สตรีมเมอร์ ทำให้มีพลังมากขึ้น สามารถแบ่งออกเป็น 3 โหมดได้แก่
ซูเปอร์ ดิสชาร์จเจอร์
เป็นลำแสงในการดับเพลิงโดยสารดับเพลิงนั้นสามารถดับไฟได้ทุกที่
คอคคิ่ง พันเชอร์
เป็นลำแสงในการยิงกระสุนเจลหรือกระสุนพิเศษเช่นกระสุนกาว, กระสุนแช่แข็งทำให้อาชญากรขยับตัวไม่ได้
ทอร์นาโด เบิรสต์
เป็นลำแสงขั้นสูงสุดมีพลังมากว่ากิกะสตรีมเมอร์แม็กซินั่มโหมด สามารถรวมกับเคลเบรอสเดลต้าเพื่อเพื่มประสิทธิภาพในการใช้งาน

ยานพาหนะ 
โซลลิคสเตรท-1
ยานแม่ขนาดยักษ์ของทีม SS-1 คอยทำหน้าที่ประสบภัยรวมไปถึงเป็นที่เก็บยานของโซลแมชชีนโดยผู้ควบคุมคือยาซาวะ ทาเคชิ
โซลแกลลอป
รถยนต์ประจำตัวของไดกิ โดยก่อนการพลัสอัพตัวกระโปรงรถของโซลแกลลอปเป็นสีขาวเมื่อพลัสอัพเป็นโซลเบรเวอร์ตัวกระโปรงรถเป็นสีดำ โดยตัวรถใช้ยี่ห้อ โตโยต้า รุ่น sera
โซลเดรเกอร์
รถยนต์ประจำตัวของเรย์โกะ เป็นรถแวนสีเหลือง ทำหน้าที่ในการกู้ภัยและดับเพลิงเป็นหลักรวมไปถึงบรรทุกโซลโดเซอร์ โดยตัวรถเป็นรถยี่ห้อโตโยต้า รุ่น Previa
ไนท์คัสตอม
รถยนต์ประจำตัวคันใหม่ของเรียวมะ โดยใช้ยี่ห้อ มาสด้า รุ่น RX-7
โตโยต้า คัมรี่
รถยนต์ของมาสึดะทำหน้าที่ลาดตระเวนเป็นหลัก

ศัตรูของโซลเบรน 
ทาคาโอกะ ริวอิจิ (高岡 隆一) แสดงโดย เทราโซมะ มาซาคิ (てらそま まさき)
นักวิทยาศาตร์อัจฉริยะ อายุ 27 ปี มีนิสัยชั่วร้ายต้องการล้างแค้นมนุษย์ที่กระทำต่อตนเองไว้และสร้างอุปกรณ์ให้กับอาชญากรต่างๆมีอาวุธเป็นปีนเลเซอร์

อาชญากรคนอื่นๆ 
เมไซเยอร์ (メサイヤ) / มาสึบาระ (松原)
อาชญากรไซบอร์กที่เรียวมะตามล่าอยู่โดยเมไซเบอร์เป็นหุ่นยนต์ที่ใช้สมองของมาสึบาระ มีความสามารถพิเศษในการปลอมตัวเป็นมนุษย์โดยสามารถปลอมตัวทั้งเพศหญิงและเด็กแต่อย่างไรก็ตามเวลาที่จะปลอมตัวถูกจำกัดสามชั่วโมง (ปรากฏตัวในตอนที่ 22-23)

เกร็ดความรู้ 

เมทัลฮีโร